
ประกาศองค์การบริหารส่วนตำบลโมคลาน

เรื่อง  แจ้งเตือนและเตรียมความพร้อมการป้องกันและแก้ไขปัญหาอุทกภัย วาตภัย ดินโคลนถล่มและคลื่นลมแรง

------------------------------------------------------


ด้วยกรมอุตุนิยมวิทยา แจ้งเตือนในช่วงวันที่ 21 - 23 พฤศจิกายน 2560 หย่อมความกดอากาศต่ำกำลังแรงปกคลุมบริเวณภาคใต้ตอนกลาง ทำให้ภาคใต้ฝั่งตะวันออก มีฝนตกหนักถึงหนักมาก คลื่นลมในอ่าวไทยบริเวณที่มีฝนฟ้าคะนองทะเลมีคลื่นสูง 2-3 เมตร ชาวเรือควรเดินเรือด้วยความระมัดระวัง
ขอให้ประชาชนในพื้นที่ ระวังอันตรายจากสภาพอากาศแปรปรวนและติดตามประกาศจากกรมอุตุนิยมวิทยาอย่างใกล้ชิด ทั้งนี้แจ้งเหตุประสบภัยพิบัติได้ที่ เบอร์โทรศัพท์ 075-750057 ได้ตลอด 24 ชั่วโมง
จึงประกาศให้ทราบโดยทั่วกัน
           ประกาศ ณ วันที่ 22 พฤศจิกายน พุทธศักราช 2560
                        ฉัตรชัย  ศรีวิสุทธิ์
                          (นายฉัตรชัย  ศรีวิสุทธิ์)

               นายกองค์การบริหารส่วนตำบลโมคลาน
